Source: https://www.riigiteataja.ee/akt/407112015025
Timestamp: 2019-10-16 07:47:13+00:00

Document:
Tunnustamise kord Nõo vallas – Riigi Teataja
Tunnustamise kord Nõo vallas
Tunnustamise kord Nõo vallas - sisukord
§ 2 Aumedali andmine
§ 3 Tänukirja andmine
§ 4 Õnnitlemine vallavanema poolt
§ 5 Tunnustamine rahalise preemiaga
§ 6 Tunnustamine konkursi Aasta Tegija või Aasta Tegu raames
RT IV, 07.11.2015, 25
Vastu võetud 20.11.2014 nr 22
RT IV, 06.12.2014, 42
29.10.2015 RT IV, 07.11.2015, 10 01.12.2015
Määrus kehtestatakse „Kohaliku omavalitsuse korralduse seaduse“ § 6 lõike 3 punkti 2 ja „Nõo valla põhimääruse“ § 34 alusel.
(1) Käesolev kord sätestab tunnustamise põhimõtted, tingimused ja korra Nõo vallas.
(2) Tunnustamine on tunnustuse avaldamine käesolevas korras sätestatud tunnustamise liikide kohaselt.
§ 2. Aumedali andmine
(1) Nõo Vallavolikogul on õigus anda välja aumedalit.
(2) Aumedali andmine on Nõo valla poolne kõrgeim austusavaldus üksikisikule, kelle töö, tegevus ja isiklik eeskuju majandus-, kultuuri-, haridus-, spordi-, sotsiaal- või mõnes muus valdkonnas on pikema perioodi vältel silma paistnud erilise tulemuslikkusega või kes on mõjutanud oluliselt valla arengut.
(3) Aumedali andmise otsustab volikogu.
(4) Aumedalil on valla vapp ja kiri „Nõo vald, aumedal“. Medali kujunduse väljatöötamise korraldab vallavalitsus.
(5) Aumedali andmise menetluse korraldab Nõo Vallavalitsus.
(6) Aumedaliga koos antakse välja tunnistus, kus on kirjas medali järjekorra number, saaja nimi, kuupäev ja volikogu esimehe allkiri.
(7) Aumedal antakse üldjuhul välja Eesti Vabariigi aastapäeva puhul vallas korraldataval sündmusel.
§ 3. Tänukirja andmine
(1) Vallavalitsusel on valla nimel õigus välja anda tänukirju.
(2) Nõo valla tänukiri on valla autasu, mis antakse füüsilisele või juriidilisele isikule või kollektiivile valla poolse tänuavaldusena.
(3) Tänukirjaga avaldatakse Nõo valla poolset tänu:
1) mistahes valdkonnas tegutsevatele inimestele, kes on oma töös saavutanud silmapaistvaid tulemusi või kes on kohusetundlikult täitnud oma tööülesandeid, saavutades kõrge kvalifikatsiooni ning autoriteedi oma ala spetsialistide hulgas või juubelitähtpäevade või ametist lahkumise puhul;
2) Nõo valla haridus-, kultuuri- ja spordivaldkonnas tegutsevatele aktivistidele, isetegevuslastele, sportlastele ja kolmandas sektoris tegutsevatele inimestele eduka esinemise eest võistlustel, konkurssidel, suurüritustel;
4) teistele füüsilistele kui ka juriidilistele isikutele mitmesuguse Nõo vallale kasu ja/või tunnustust toonud tegevuse eest.
(4) Tänukirjale kirjutavad üldjuhul alla volikogu esimees ja vallavanem.
(5) Tänukirjade registrit peetakse vallavalitsuses.
§ 4. Õnnitlemine vallavanema poolt
Vallavanem või tema asendaja õnnitleb:
1) rahvastikuregistris Nõo valla elanikuna registreeritud elanikke 90 ja iga järgneva sünnipäeva puhul õnnitluskaardiga;
2) Nõo Põhikooli väga heade või heade tulemustega lõpetajaid ning vabariikliku või rahvusvahelise konkursi võitjaid meenega;
3) Nõo valda registreeritud, aasta jooksul sündinud lapsi hõbelusikaga (antakse üle kord aastas toimuval pidulikul laste sündi tähistaval sündmusel).
§ 5. Tunnustamine rahalise preemiaga
Vallavanemal on õigus tunnustada rahalise preemiaga:
1) elupäästjaid;
2) suurte õigusrikkumiste tõkestamisel kodanikujulgust ülesnäidanud isikuid;
3) olümpiamängudel või maailmameistrivõistlustel medalile tulnud sportlasi;
4) vabariikliku või rahvusvahelise tunnustuse saanud isikuid;
5) teistel põhjendatud juhtudel.
[RT IV, 07.11.2015, 10 - jõust. 01.12.2015]
§ 6. Tunnustamine konkursi Aasta Tegija või Aasta Tegu raames
(1) Volikogu poolt määratud komisjonil on õigus valida Nõo valla Aasta Tegija või Aasta Tegu.
(11) Vallavalitsus korraldab konkursi, avalikustades selleks vajaliku informatsiooni Nõo valla veebilehel ja Nõo Valla Lehes.
(2) Ettepanekuid Aasta Tegija või Aasta Tegu aunimetuse kandidaatide osas võib teha iga vallas elav isik ning iga vallas tegutsev asutus, ettevõte või organisatsioon.
(3) Ettepanekuid koos põhjendustega esitatakse kirjalikult (sh e-posti teel) vallavalitsusele märgusõna all "Aasta Tegija või Aasta Tegu aunimetus".
(4) Vallavalitsus edastab kandidaatide nimekirja komisjonile otsuse tegemiseks.
(5) Komisjon langetab otsuse hääletamise teel alljärgnevalt:
1) Aunimetus Aasta Tegija või Aasta Tegu saab kandidaat, kes saab kõige rohkem hääli, kuid mitte vähem kui pool komisjoni kohal viibinud liikmetest.
2) Kui ükski kandidaat ei saa rohkem kui pool häältest, toimub hääletamise teine voor kahe enam hääli saanud kandidaadi vahel ja aunimetuse saab see, kelle poolt on teises voorus rohkem hääli.
3) Kui hääli on võrdselt, on otsustavaks komisjoni esimehe arvamus.
(6) Aunimetuse Aasta Tegija või Aasta Tegu saaja kuulutatakse välja ja vastav tunnistus koos meenega antakse üle Eesti Vabariigi aastapäeva puhul vallas korraldataval sündmusel.
(1) Tänukirja ja tunnistuste vormid töötab välja vallavalitsus.
(2) Määrus jõustub 01. jaanuaril 2015.

References: § 2

§ 3

§ 4

§ 5

§ 6
 § 6
 § 34

§ 2

§ 3

§ 4

§ 5

§ 6